b'\n_START_ARTICLE_\nKaapeliradio\n_START_PARAGRAPH_\nKaapeliradio tai lankaradio on radiotekniikan muoto, jossa radiol\xc3\xa4hetys saadaan radiovastaanottimiin koaksiaalikaapeleita pitkin radioaaltojen ja antennin sijasta. Toimintaidea on samanlainen kuin kaapelitelevisiolla.\n_START_SECTION_\nVen\xc3\xa4j\xc3\xa4\n_START_PARAGRAPH_\nKaapeliradiotekniikka oli suosittua Neuvostoliitossa, jossa ensimm\xc3\xa4inen s\xc3\xa4\xc3\xa4nn\xc3\xb6llinen yhden kanavan kaapeliradio aloitti l\xc3\xa4hetyksens\xc3\xa4 1925. Suosituimmalla Radio Ven\xc3\xa4j\xc3\xa4ll\xc3\xa4 oli 40 miljoonan kuuntelijan yleis\xc3\xb6. Ven\xc3\xa4l\xc3\xa4isiss\xc3\xa4 rakennuksissa kaapeliradio rakennetaan yleens\xc3\xa4 asuinrakennuksiin samaan tapaan kuin puhelin- tai s\xc3\xa4hk\xc3\xb6johdot, ja kaapeliradiosta menee pieni maksu vuokran mukana.\n_START_SECTION_\nSuomi\n_START_PARAGRAPH_\nSuomessa Helsingin Puhelinyhdistys aloitti Yleisradion l\xc3\xa4hetyksien l\xc3\xa4hett\xc3\xa4misen puhelinlankoja pitkin vuonna 1933. Kysynt\xc3\xa4 j\xc3\xa4i kuitenkin v\xc3\xa4h\xc3\xa4iseksi ja kokeilu lopetettiin my\xc3\xb6hemmin.'